Miðnefnd Samtaka hernaðarandstæðinga sendir frá sér eftirfarandi ályktun : Á liðnum dögum hafa borist fregnir af hörmulegu mannfalli í styrjöldum í Miðausturlöndum , einkum frá sýrlensku borginni Aleppo . Stríðið í Sýrlandi hefur nú staðið í fimm ár og virðist fjarri því að ljúka . Engan veginn er lítið gert úr ábyrgð ýmissa heimamanna þótt bent sé á að stríð þetta hefði aldrei getað orðið svo langvinnt og grimmilegt án mikillar utanaðkomandi aðstoðar . Fjöldi erlendra ríkisstjórna hefur hellt olíu á eld átakanna með beinni þátttöku , vopnasendingum og fjárstuðningi . Má þar nefna Tyrkland , Rússland , Íran , Bandaríkin , olíuveldi við Persaflóa og Nató-ríki . Sá nöturlegi veruleiki má nú öllum vera ljóst að enginn stríðsaðili í sýrlensku borgarastyrjöldinni hefur afl til að vinna sigur í hernaði , en eru á sama tíma of sterkir til að tapa . Afleiðingin gæti orðið þrátefli til langrar framtíðar með áframhaldandi hörmungum fyrir íbúanna og niðurbroti samfélagsins . Stríðinu verður að ljúka ! Lykillinn að þeirri lausn er hjá stórveldunum sem í raun halda lífi í stríðinu . Þau verða að semja tafarlaust um vopnahlé og stöðva samstundis allar frekari vopnasendingar á svæðið . Neyðaraðstoð verður að berast stríðshrjáðum íbúum og uppbyggingarstarf að hefjast . Það er löngu komið nóg !